**U OBRENOVCU ODRŽANA EDUKATIVNA RADIONICA ZA PSIHOLOŠKO OSNAŽIVANJE ZAPOSLENIH**

U okviru projekta Saveza samostalnih sindikata Srbije, **„Psihološko osnaživanje zaposlenih“**, 1. decembra 2021. godine, u Obrenovcu, održana je psihološko edukativna radionica, na kojoj su učestvovali predstavnici sindikata predškolskog vaspitanja i obrazovanja Obrenovca. Tema radionice bila je: **„Aktivno slušanje“**- (kao jedna od najvažnijih veština komunikacije).

Prisutne je pozdravila i poželela uspešan rad, predsednica predškolskog vaspitanja i obrazovanja Obrenovca Tatjana Miljojković. Takođe, radionici su prisustvovali Dragan Todorović, predsednik Samostalnog sindikata Beograda i Vesna Janjić, predsednica predškolskog vaspitanja i obrazovanja Beograda, koji su aktivno učestvovali u radu. Radionicu je vodila Mara Zimonjić, psiholog – stručni saradnik u SSSS.

Imajući u vidu da je ovo uvodna radionica, pored teme „Aktivno slušanje“, obrađena je i tema **„Grupa kao vid psihološkog osnaživanja članova sindikata“**.

Cilj radionice bio je psihološko osnaživanje i edukovanje učesnika, kako bi prvo pomogli sebi a kasnije i svom članstvu da se lakše izbore sa problemima u svom radnom okruženju.

Učesnici su, kroz grupni rad, imali priliku da uoče na koji način im grupa može pomoći da ojačaju sebe.Uz pomoć psiholoških tehnika i otvorenosti u međusobnoj komunikaciji, podstaknuta je dinamika u postavlјanju pitanja, pružanju podrške, ali i razmišlјanju onoga što je izrečeno.

Pored usvajanja veštine aktivnog slušanja, koja je neophodna u svakodnevnoj komunikaciji, radi uspostavljanja produktivnog dijaloga, učesnici su kroz interaktivan rad razmenili iskustva, izneli probleme sa kojima se susreću u sindikalnom radu a koji su izazvani neadekvatnom komunikacijijom. Polazeći od toga, da je jedna od najvažnijih veština lјudske komunikacije aktivno slušanje, učesnici su imali priliku da primene i vide kako im ova veština može pomoći pri delegiranju odgovornosti, motivisanju drugih, kao i pri donošenju promišljenih odluka. Uvidevši na ličnim primerima efekat aktivnog slušanja, učesnici su pokazali veliku zainteresovanost za upotrbu ove tehnike u svom sindikalnom radu. S obzirom na to da u svakoj međulјudskoj interakciji postoji realan rizik od neuspeha ili nerazumevanja koji je često posledica loše komunikacije a ne loših namera, velika pažnja na radionici bila je posvećena usvajanju veština koje su od značaja za uspostavlјanje dobrih međulјudskih odnosa.

Tokom radionice rodile su se nove ideje i izražen zajednički entuzijazam za naredne susrete.